कानून बनने के बाद भी तीन तलाक की घटनाएं कम होने का नाम नहीं ले रही हैं। संतकबीरनगर जिले में एक विवाहिता के साथ ससुरालियों ने मारपीट किया। किसी तरह महिला ससुरालियों से जान बचाकर बाहर निकली। बाहर भीड़ जुट गई। खूब पिटाई करने के बाद पति ने भीड़ के सामने ही तीन तलाक देकर सारा रिश्ता खत्म कर लिया। पीड़िता ने सीओ के पास पहुंच अपनी आपबीती सुनाई। पीड़िता की तहरीर पर पुलिस ने पति, सास, ननद के खिलाफ केस दर्ज कर लिया है।

Read this also: कांग्रेस अध्यक्ष ने पूछा, क्या 2007 के सांप्रदायिक बवाल के आरोपियों से भी होगी वसूली

धनघटा क्षेत्र के डिहवा की रहने वाली अंजुमन खातून की शादी मुनीर अहमद से हुई है। पीड़िता का आरोप है कि उसके पति, ननद व सास काफी दिनों से उसका उत्पीड़न करते हैं। आए दिन मारपीट करते हैं। गुरुवार को पति व सास-ननद मिलकर उसे मार रहे थे। वह चीखती चिल्लाती रही लेकिन कोई उसे बचाने नहीं आया। बाहर लोगों को देख वह जान बचाने की नियत से किसी तरह बाहर निकली। वहां भी उसका पति पहुंच गया। वहां पति ने पहुंच उसके साथ मारपीट करने केसाथ तीन तलाक बोलकर उससे संबंध तोड़ लिया।

पीड़िता की तहरीर पर पति मुनीर अहमद, सास व ननद के खिलाफ 3/4मुस्लिम विवाह अधिनियम 2019 के तहत केस दर्ज कर लिया गया है।

Read this also: मां-बाप की यह दास्तां नम कर देंगी आपकी भी आंखों को, बेटे की चाह में बेटियों को कोख में मारने वाले यह जरूर पढ़ें